১৯৭২ সালের শুরুতে বঙ্গবন্ধু সারা পৃথিবীর সংবাদ মাধ্যমগুলোর মনোযোগের পাত্র ছিলেন এবং ABC, BBC, NY Times সহ প্রায় সমস্ত প্রধান সংবাদ মাধ্যম তাঁর সাক্ষাৎকার নিয়েছে। এই সাক্ষাৎকারগুলোর ট্রান্সক্রিপ্ট এবং ভিডিও ইন্টারনেটে ছড়িয়ে আছে(কয়েকটি উদাহরণ এখানে, এখানে এবং এখানে)। বঙ্গবন্ধু কোন পর্যায়ের নেতা ছিলেন তা এইসব ইন্টারভিউ দেখলেই বোঝা যায়। এত ইন্টারভিউ থাকতে ফালাচীর মতো মাঝারি মানের সাংবাদিকের বঙ্গবন্ধু বিষয়ক মূল্যায়ন কেন ‘ঐতিহাসিক দলিল’ হয়ে যায় সেটা বোধগম্য নয়। ফালাচী নিজে দ্বিতীয় বিশ্বযুদ্ধে অংশ নিয়েছেন এবং ইতালিতে কিভাবে দালালদের বিনা বিচারে হত্যা করা হয়েছিল তা নিজেই দেখেছেন। সুতরাং কাদের সিদ্দিকীর হাতে কয়েকজন রাজাকারের নিহত হওয়াতে তাঁর বিচলিত হওয়ার কোনই কারণ ছিল না। তিনি বঙ্গবন্ধুকে রাজাকার হত্যা নিয়ে প্রশ্ন করেছেন তাঁকে বেকায়দায় ফেলার জন্য। নিম্নশ্রেণীর সাংবাদিকেরা এই জাতীয় ফালতু প্রশ্ন করে তাক লাগাতে চান, ফালাচীও তাই করেছেন। হলিঊডের নায়িকা মার্কা চেহারা না থাকলে ফালাচী তাঁর ‘সাংবাদিকতা’ বেশীদিন চালিয়ে যেতে পারতেন না।